Albert Jenkins (chwaraewr rygbi)

Roedd Albert Edward Jenkins (11 Mawrth 1895 - 7 Hydref 1953) yn chwaraewr rygbi a fu'n chwarae i Glwb Rygbi Llanelli (y "Sgarlets") ac yn rhyngwladol dros Gymru rhwng 1919 a 1928Y Bywgraffiadur JENKINS, ALBERT EDWARD ( 1895 - 1953 ), adalwyd  22 Mai 2016. Bu Jenkins yn un o'r cefnwyr gorau i chware dros Lanelli gan gael ei gymharu ag arwyr diweddarach y Sgarlets megis Lewis Jones a Phil BennettESPN In many games he touched greatness  adalwyd 22 Mai 2016. Roedd Jenkins yn daclwr cryf ac yn rhedwr hynod o gyflym o ddechrau stond. Roedd hefyd yn giciwr ardderchog gyda'r naill droed a'r llall a gallai ergydio'r bêl dros hanner hyd y cae.

Bywyd personol
Ganwyd Jenkins yn Llanelli ym 1895 yn un o 7 o blant William Jenkins, gweithiwr yn y dociau, a Margaret ei wraig Yr Archif Genedlaethol, Cyfrifiad 1911 cyfeirnod RG14/32862 RG78PN1876 RD596 SD3 ED17 SN30; 28 Bryn Road Llanelly. Bu'n gweithio yn y gwaith tunplat ac yn y dociau; gwrthododd sawl cais i droi at rygbi'r gynghrair fel chwaraewr proffesiynol. Ym 1917 Priododd a Annie Sophia Rosser (1895-1945), bu iddynt 4 o blant, ond bu farw un yn ei fabandod.Bedd y teulu ar 26:00 Munud o Yr Wythnos - Albert Jenkins  adalwyd 22 Mai 2016Gareth Williams, Jenkins, Albert Edward (1895–1953), Oxford Dictionary of National Biography, Oxford University Press, Jan 2011 adalwyd 23 Mai 2016

Gyrfa rygbi
Dechreuodd Jenkins chwarae rygbi gyda thîm o'r enw The Sand Lads tua 1909; tîm ieuenctid yn ardal Llanelli a oedd yn chwarae eu gemau ar y traeth ar faes oedd wedi ei farcio gyda llinellau ar y tywod. Ar ddechrau'r Rhyfel Byd Cyntaf ymunodd Jenkins â Chatrawd y Milwyr Traed CymreigAlbert Jenkins : Rugby Player adalwyd 22 Mai 2016, gan chwarae ar ran tîm ei gatrawd.3:10 Munud o Yr Wythnos - Albert Jenkins  adalwyd 22 Mai 2016. Wedi dychwelyd o'r Rhyfel ym 1919 ymunodd â thîm hyn Llanelli, gan ddod yn arwr i'r clwb. Chwaraeodd dros Lanelli yn erbyn Seland Newydd ddwywaith gan golli ym 1924 ond gan eu curo 3-0  ym 1926.

Gyrfa ryngwladol
Cynrychiolodd Jenkins ei wlad ar 14 achlysur, gan ennill ei gap cyntaf yn erbyn Lloegr ar 14 Ionawr 1920. Ei gêm orau oedd yr un yn erbyn Iwerddon ym 1920 lle bu'n gyfrifol am greu tri chyfle i'w gyd-chwaraewr Bryn Williams i sgorio ceisiadau, sgorio cais ei hun, cicio dau drosiad a chicio gôl adlam. Bu'n gapten ar y tîm cenedlaethol ar ddau achlysur.Smith (1980), pg 467.
  1920, 1923
  1920, 1921, 1922, 1923
   1920, 1923, 1928
  1920, 1921, 1923, 1928
  1924

Marwolaeth
Wedi salwch hir bu farw yn Ysbyty Cyffredinol Dosbarth Llanelli ar 7 Hydref 1953 yn 58 mlwydd oed ac fe'i claddwyd ym Mynwent y BoxHanes Mynwent anghydffurfiol Llanelli  adalwyd 23 Mai 2016 gydag anrhydedd angladd dinesig gan Gyngor Fwrdeistref Llanelli ar 12 Hydref 1953.

Cyfeiriadau

Dolenni allanol
 Rhaglen deledu': Yr Wythnos yn Archif LlGC o ragleni HTV "Rhaglen am un o chwaraewyr rygbi gorau Llanelli a Chymru, Albert Jenkins. Mae nifer fawr o hen gefnogwyr rygbi y dref yn cael eu holi ond ychydig iawn ohonyn nhw sy'n medru cytuno ar hanes bywyd Albert!"
 Llun: Wales' Albert Jenkins on the attack, Cymru v Ffrainc, Abertawe, 24 Chwefror 1923 
 Llun: Albert Jenkins 

Categori:Chwaraewyr rygbi'r undeb o Gymru
Categori:Chwaraewyr undeb rygbi rhyngwladol Cymru
Categori:Genedigaethau 1895
Categori:Marwolaethau 1953
Categori:Pobl o Lanelli
Categori:Sgarlets Llanelli